Abu-Dzabiban az időmérőn a 6. legjobb időt érte el, de Kimi Räikkönen szabálytalan padlólemez miatt az 5. helyről rajtolhatott a másnapi futamon. A versenyen a 33. körben boxutca áthajtásos büntetéssel büntették, mert majdnem összeért a Sergio Pérez autójával a boxban, veszélyesen engedték el. A versenyt a 14. helyen 1 kör hátrányban fejezte be. Kimi Räikkönen műtétjét követően tárgyalásokat folytatott a Lotus F1 csapatával, hogy átveszi a finn helyét, de végül nem jött létre az átigazolás, mert Hülkenberg nem szeretett volna ülés nélkül maradni 2014-ben. Az amerikai nagydíj kvalifikációs edzésén a 4. rajtkockát szerezte meg a Sauber C32-vel, előtte Romain Grosjean végzett. A futamon a rajtot követően egy kicsit beragadt, de továbbra is az élmezőnyben versenyzett tovább. Lewis Hamiltont üldözte a verseny első felében, majd Fernando Alonsóval csatázott a második felében a versenynek. A 45. körben Alonso megelőzte Hülkenberget az egyes kanyarban, majd a német az utolsó körben megelőzte a spanyolt, aki visszavágott a német elé az egyes kanyarban és előtte ért célba, így Hülkenberg a 6. helyen fejezte be a futamot. A szezonzáró brazil nagydíjon az időmérő edzésen a 11. rajtkockát érte el, de Sergio Pérez váltócsere miatti büntetése miatt a 10. rajtkockából indulhatott a másnapi versenyen. A futamon rajtott követően feljött a 7. helyre, majd tartotta pozícióját, majd a 8. helyen fejezte be a futamot és ezzel az összetett bajnokság 10. helyén fejezte be a szezont.